钦定古今图书集成/明伦汇编/闺媛典/第162卷 > 洪榴妻余氏
## 钦定古今图书集成/明伦汇编/闺媛典/第162卷 > 洪榴妻余氏

按《婺源县志》：“余氏，名锦萱，沱川余文质女，适官源儒
生洪榴。年二十六夫亡，一子辉方襁褓，恐族人夺其
节，断一指见志，携子归依沱川，买基筑室，运土石躬
亲其劳。娶余族女为媳，生四孙坤、均、垣、圭、辉复蚤世，
锦萱鬻产课诸孙，与寡媳织纴度日。及孙垣领乡荐，
锦萱方操织于族母家，闻报了不为喜，且为完帛以”
归。后垣成进士，为名臣，宦游十馀载，清贫如旧。嘉靖
间，奏闻旌表，年近九十卒。邹文庄公表其状。